kardosdrur/scandi-wiki huggingface dataset:
Frederic William Maitland

Frederic William Maitland (født 28. maj 1850 i London, død 19. december 1906 i Las Palmas på Gran Canaria) var en engelsk retslærd og historiker.

Maitland fuldendte sine akademiske studier i Cambridge 1876. Han blev samme år advokat, 1884 lektor og 1888 Downing Professor i Cambridge. Maitland var uden tvivl en af Englands største videnskabsmænd i sin tid, en sikker og konkret tænker, skarptskuende, lærd og 
åndfuld, som skribent klar, levende, mandig. I ham var den moderne engelske retsforsknings ypperste egenskaber personificerede, medens han samtidig havde fuld forståelse af den kontinentale retsvidenskabs metode og stræben; han lærte såvel de engelske jurister som historikere det rette gensidige forhold mellem retten og historien; med sjælden originalitet og friskhed kastede han nyt lys over de emner, han optog til behandling; som udgiver af retshistoriske kildeskrifter gennemførte han en eksakt kritisk metode; ham skyldtes stiftelsen 1887 af The Selden Society, for hvilket han fra 1895 var den energiske leder, selv bidrog han dertil med en række bindstærke værker. Et af Maitlands første betydelige arbejder var Pleas of the crown for the county of Gloucester before the Abbot of reading and his fellows justices itinerant in the fifth year of the reign of king Henry the third and the year of grace 1221 (1884), der efterfulgtes af Justice and police (1885), Bracton's note-book (I—III, 1887), Select pleas of the crown (1888), Select pleas in manorial and other seignorial courts (1889), Records of the Parliament holden at Westminster, 1305 (1893), The history of English law before the time of Edward I (I—II, 1895, 2. udgave 1899; sammen med Sir Frederick Pollock), Select passages from the works of Bracton and Azo (1895), Domesday Book and beyond (1897, 3. udgave 1917), Township and borough (1898), Roman canon law in the church of England (1898), en oversættelse — med indledning — af Otto von Gierkes Genossenschaft (Political theories of the middle age, 1900), Year Books of Edward II (I—III, 1903—1905) og Life and letters of Leslie Stephen (1906). Desuden udfoldede Maitland en rig og betydningsfuld. Virksomhed som Bidragyder til retsvidenskabelige og historiske tidsskrifter og samleværker; i The collected papers of F.W. Maitland (I—III, 1911) har H.A.L. Fisher samlet de vigtigste af Maitlands afh. Efter Maitlands død udgav Fisher hans The constitutional history of England (1909), A.H. Craytor og W.J. Whittaker Equity; also the forms of action at common law (1910). Talrige videnskabelige æresbevisninger både fra ind- og udland faldt i Maitlands lod. I 1907 grundedes i Cambridge The F.W. Maitland Memorial Fund.

Kilder 

  

Jurister fra Storbritannien
Historikere fra England
Professorer fra Storbritannien
Ansatte ved University of Cambridge
Faglitterære forfattere fra England
Briter i 1800-tallet
Briter i 1900-tallet
Personer fra London
Kontaktløs betaling

Kontaktløs betalings systemer er kredit- og debitkort, nøgleringe, chipkort og andre enheder, deriblandt smartphones og andre mobile enheder, der anvender radiofrekvens identifikation (RFID) eller nærfeltskommunikation (NFC) til at lave sikre betalinger. Den indlejrede chip og antenne gør det muligt for forbrugere at vifte deres kort, nøglering eller håndholdte enhed over en læser på betalingsterminalen.

I Danmark udkom der for første gang kontaktløse dankort den 12. august 2015. Disse anvender NFC-teknologi og har en sikkerhedsgrænse på 350 kroner. Det betyder at køb under 350 kroner kan gøres uden pin-kode, men ved køb over 350 kroner, vil man blive bedt om at indtaste sin pin-kode. Derudover kan man komme ud for alligevel at skulle indtaste sin pin-kode engang imellem, uanset beløbets størrelse; dette er blot en ekstra sikkerhedsforansaltning for at sikre at det er kortholderen der anvender kortet. Dankortet var dog ikke det første kontaktløse betalingskort i Danmark, da bankerne i omkring et år forinden har udsendt MasterCards med kontaktløs betaling.

Referencer

RFID
Betalingsmidler
Digital pung

En digital pung refererer til en elektronisk enhed, der giver en mulighed til at foretage e-handels transaktioner. Dette inkluderer både køb af ting online med en computer eller køb med en smartphone i en butik. En persons bankoplysninger kan også forbindes med den digitale pung, ligesom de også kan have deres kørekort, sundhedskort, bonuskort og andre ID dokumenter opbevaret på telefonen. Legitimationsskrivelserne kan videreføres til en butiksterminal trådløst via nærfeltskommunikation (NFC). Digitale punge bliver i stigende grad lavet, ikke blot til basale finansielle transaktioner, men også til at fastslå en holders legitimation. Som eksempel vil en digital pung kunne bekræfte alderen på en køber overfor butikken, ved eksempelvis køb af alkohol. Systemet er allerede blevet populært i Japan, hvor digitale punge er kendt som Osaifu-Keitai eller "wallet mobiles".

Noter 

Digitale valutaer
Michael Maittaire

Michael Maittaire (født 1668, død 18. september 1747 i London) var en fransk filolog og bibliograf.

Hans forældre, der var protestanter, forlod deres fædreland ved Nantes-ediktets ophævelse og drog til England; der fik Mattaire så et professorat og levede der, nogle rejser fraregnede, til sin død. Han var meget frugtbar som udgiver og lærd forfatter; men den bog af ham, der især har bevaret hans navn, og som endnu har bevaret en del af sit værd, er Annales typographici (5 bind, Haag og London 1719—41), der omfatter den trykte litteratur fra bogtrykkerkunstens opfindelse til 1664; et supplement gav Michael Denis i 2 bind (Wien 1789). Desuden udgav Mattaire blandt andet 33 bind græske og latinske klassikere samt Nye Testamente på græsk.

Kilder 

 

Filologer fra Frankrig
Faglitterære forfattere fra Frankrig
Latinske forfattere
Franskmænd i 1600-tallet
Franskmænd i 1700-tallet
Finland ved sommer-OL 2016

Finland deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Frankrig ved sommer-OL 2016

Frankrig deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne 

* – Indikerer at atleten konkurrererede i den indledende runde, men ikke i finalen.

Multiple medaljevindere
Følgende atleter vandt flere medalje ved sommer-OL 2016

Konkurrenter

|  style="text-align:left; width:78%; vertical-align:top;"|
Følgende er en liste over antallet af konkurrenter, der deltager i legene. Bemærk, at reserver i fægtning, hockey, fodbold, og håndbold ikke tælles som atleter:

Svømning

Resultater

Referencer 

Lande ved sommer-OL 2016
2016
The Stream

The Stream er et norsk talentshow inden for sang.

Konceptet 

The Stream afspejler den moderne musikbranche. Flere artister med international succes, som Justin Bieber, Adele og Kygo, er blevet opdaget via internettet. Alle kan lægge en video ud, hvor de synger på The Streams hjemmeside. Hvorefter de 100 mest streamede artister, for en billet til en showcase i Oslo. Her sidder tre musikere fra hvert pladeselskab. Og skal lytte til de 100 artister. De vælger, hvem der går videre og ikke videre. I den næste fase skal artisterne arbejde sammen i grupper. De, der går videre derfra, skal spille foran et stort publikum. De tre dommere skal derefter vælge 3 artister hver (som det pladeselskab som de repræsenter) skal vælge. I den sidste fase, skal de 9 artister synge foran et live publikum. Den artist med flest streams på Spotify vinder en billet til en showcase i LA.

Eksterne henvisninger 
 Anmeldelse af The Stream

Tv-programmer fra Norge
Musikprogrammer på TV
Talentkonkurrencer på TV
Tv-serier fra 2010'erne
Tv-programmer fra TV 2 Norge
Boksning under sommer-OL 2016 – Letvægt (damer)

Kvindernes letvægtsklasse i boksning under sommer-OL 2016 i Rio de Janeiro blev afholdt i perioden d. 12. - 19. august 2016 i Riocentro.

Tidsoverigt 
Alle tider er brasiliansk tid (UTC−3).

Referencer 

Letvægt (damer)
Kvindesport under OL
Boksning under sommer-OL 2016 – Mellemvægt (damer)

Kvindernes mellemvægtsklasse i boksning under sommer-OL 2016 i Rio de Janeiro blev afholdt i perioden d. 12. - 19. august 2016 i Riocentro.

Referencer 

Mellemvægt (damer)
Kvindesport under OL
Krzysztof Mączyński

Krzysztof Mączyński (født 23. maj 1987 i Kraków, Polen) er en polsk fodboldspiller, der spiller som midtbanespiller i Legia Warszawa.

Titler 

 Ekstraklasa: 2
 2007/08, 2008/09 med Wisła Kraków

 I Liga: 1
 2010/11 med ŁKS Łódź

Eksterne henvisninger

Referencer 

Fodboldspillere fra Polen
Fodboldspillere fra Wisła Kraków
Fodboldspillere fra LKS Łódź
Fodboldspillere fra Górnik Zabrze
Viggo Danneskiold-Samsøe

Hans Excellence (H.E.) Viggo greve Danneskiold-Samsøe (29. maj 1874 på Christiansholm (Klampenborg) – 24. januar 1936 i Gribsholm). Han var en dansk godsejer. Han var ejer af Nordfeld med Klosterskov og Ålebækgård (1916-1930) og af Gribsholm (Gribskov) i 1935. Han var søn af teaterchef, greve Christian Danneskiold-Samsøe og hustru Wanda født Zahrtmann (kusine til Kristian Zahrtmann).

Gift med Ebba Caroline Petterson Rantzien 1. september 1901 i Kbh., og de fik sønnen Knud Danneskiold-Samsøe. De blev skilt 17. december 1912. 

Senere blev Viggo gift med Bodil Marie Stella Lindholm (datter af Musse Scheel) som fik Hans Christian Erik Viggo Danneskiold-Samsøe, Niels Frederik Kjeld Viggo Danneskiold-Samsøe, Oluf Erling Christoffer Viggo Danneskiold-Samsøe, Ubbe Eyvind Gregers Sophus Viggo Danneskiold-Samsøe, Karin Lykke Ursula Sofia Dorothea Stella Bodil Maria komtesse Danneskiold-Samsøe og Sonja Maria Ester Irène Bodil Stella komtesse Danneskiold-Samsøe.

Kilder 
 Danmarks Adels Aarbog

Viggo
Arkadiusz Milik

Arkadiusz Krystian Milik (født 28. februar 1994 i Tychy, Polen) er en polsk fodboldspiller, der spiller som angriber for den italienske Serie A-klub Juventus (udlejet fra Marseille).

Eksterne henvisninger 

 Arkadiusz Milik på 90minut.pl
 Arkadiusz Milik på national-football-teams.com

Fodboldspillere fra Polen
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Górnik Zabrze
Fodboldspillere fra Bayer 04 Leverkusen
Fodboldspillere fra FC Augsburg
Fodboldspillere fra AFC Ajax
Fodboldspillere fra S.S.C. Napoli
Ken Adam

Ken Adam var en engelsk produktionsdesigner mest kendt for sin prisvindende scenografi i 1960'erne og 70'ernes James Bond-film og for Dr. Strangelove, hvor han designede Pentagon-bygningens trekantede krigsrum, hvilket bragte ham en BAFTA.

Kilder

Eksterne henvisninger 
 

Scenografer
Łukasz Teodorczyk

Łukasz Teodorczyk (født 3. juni 1991 i Żuromin, Polen) er en polsk fodboldspiller, der spiller som angriber i Anderlecht.

Titler 
Polske liga
 2014/15 med Lech Poznań

Premier-liha
 2014/15, 2015/16 med Dynamo Kyiv

Eksterne henvisninger 

 Łukasz Teodorczyk på 90minut.pl
 Łukasz Teodorczyk på national-football-teams.com

Referencer 

Fodboldspillere fra Polen
Fodboldspillere fra Polonia Warszawa
Fodboldspillere fra Lech Poznań
Fodboldspillere fra Dynamo Kyiv
Fodboldspillere fra RSC Anderlecht
Propansyre

Propansyre er en naturligt forekommende carboxylsyre med den kemiske formel . Propansyre har trivialnavnet propionsyre, af græsk protos ("først") og pion ("fedt"), hvilket hentyder til, at propansyre er den mindste carboxylsyre med fedtsyrelignende egenskaber. Propansyre fremstår under standardbetingelser som en farveløs væske med en ubehagelig lugt. Propansyres korresponderende base kaldes propanoat eller propionat og har formlen . Salte og estre af propansyre kaldes ligeledes propanoater eller propionater.

Referencer 

Carboxylsyrer
Oersdorf

Oersdorf er en by og en kommune i det nordlige Tyskland, beliggende i Amt Kisdorf i den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Oersdorf ligger umiddelbart nordvest for Kaltenkirchen, omkring 20 km nord for Norderstedt. Mod vest går den tidligere Bundesstraße B 433 fra Norderstedt mod Kaltenkirchen og motorvejen A 7 fra Hamborg mod Flensborg.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Sievershütten

Sievershütten er en by og en kommune i det nordlige Tyskland, beliggende i Amt Kisdorf i den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
I kommunen ligger, ud over Sievershütten, landsbyerne og bebyggelserne Heide, Karlsburg, Hasenhörn, Dänischmüssen og Im Busch. Området ligger omkring 20 km nord for Norderstedt. Vest for kommunen går motorvejen A 7 fra Hamborg mod Flensborg og mod nord går Bundesstraße B 206 fra Itzehoe mod Bad Segeberg og mod øst B 432 fra Norderstedt mod Bad Segeberg.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Pixeline Skolehjælp: Dansk – Pixeline får det sidste ord

Pixeline Skolehjælp: Dansk – Pixeline får det sidste ord  er det første spil i Pixeline Skolehjælp serien. Spillet er fra 2005 og er udgivet af Krea Media. 

Spillet har tre levels for 3. 4. og 5. klasse. Spillet starter med at Pixeline er på besøg hos pindsvinet Bruce, her skal hun samle hans flyvemaskine, men der mangler både motor, propel, hjul, sæde og maling. For at finde disse ting må Pixeline igennem nogle opgaver, hvor der skal findes dele til flyveren, og læres om bogstaver, stavning og læsning.

Referencer 

Dansk - Pixeline får det sidste ord
Computerspil fra 2005
Pixeline Skolehjælp: Matematik – Pixeline regner den ud

Pixeline Skolehjælp: Matematik – Pixeline regner den ud  er det andet spil i Pixeline Skolehjælp serien. Spillet er fra 2005 og er udgivet af Krea Media. 

Spillet starter med at Pixeline er på besøg hos Soløens revisor Wolle, som har en vane at tælle alle ting, men hans kaffemaskine er gået i stykker, og uden kaffe kan han ikke holde styr på sine ting, så Pixeline må ud og finde dele til en ny, ved at gennemføre nogle minispil.

Opgaverne indeholder bl.a. hvor man skal finde ud af hvor mange antal der er og derefter tælle dem, og regne deres værdig ud, et sorteringsspil hvor man både skal plusse og minus lige og ulige tal, Magi med Lillebror hvor man skal tælle de antal der er, i skolegården hvor man skal plusse og minus derudover kan man tage på en bustur, hvor man skal hente skolebørn ved hjælp af regning.

Referencer 

Matematik - Pixeline regner den ud
Computerspil fra 2005
Pixeline Skolehjælp: Engelsk – My name is Pixeline

Pixeline Skolehjælp: Engelsk – My name is Pixeline  er det fjere spil i Pixeline Skolehjælp serien. Spillet er fra 2005 og er udgivet af Krea Media. 

Spillet starter med at Pixeline er på besøg hos sin ven krokodillen Ingolf som ejer en minigolfbane på øen Solø, han spiller golf sammen med næsehornet Bobby. En dag få Ingolf besøg af sin famillie fra England, så der skal bygges nye golfhuller. 

Det gøres ved at gå igennem nogle minispil, hvor man bl.a. skal skyde med golfbolde efter nogle bestemte farver, og få to talene golfbolde en på dansk og engelsk til at passe sammen. 

Til sidst skal man så bruge det man har lært i engelsk, da man skal stå i Ingolf kiosk og sælge ting til Ingolf familie som kun kan engelsk.

Referencer 

Engelsk - My name is Pixeline
Computerspil fra 2005
Pixeline Skolehjælp: Naturfag – Lær om dyr og planter

Pixeline Skolehjælp: Naturfag – Lær om dyr og planter  er det tredje spil i Pixeline Skolehjælp serien. Spillet er fra 2005 og er udgivet af Krea Media. 

Spillet starter med at Pixeline er på en hemmeligt sted i den vilde natur på øen Solø. Der lever Unga Bunka indianerne, som lever i pagt med naturen. 
Hvergang det er fuldmåne kalder stammens heksedoktor naturens symboler frem på den store totempæl. 

Men heksedoktoren har sovet over sig, så naturens symboler er spredt ud over øen. Så Pixeline må ud og finde symboler som er jord, ild, luft og vand. 

Det gøres i fire minispil hvor man bl.a. skal få en plante til at vokse, vælge den ting der brænder længest og lande en luftballon i kraftig vind.

Referencer 

Naturfag - Lær om dyr og planter
Computerspil fra 2005
Émile Renouf

Émile Renouf (født 23. juni 1845 i Paris, død 6. maj 1894 sammesteds) var en fransk maler og raderer.

Renouf, der var elev af Gustave Boulanger, Jules Lefebvre og Carolus-Duran, har især vundet berømmelse ved landskabs-, marine- og genrebilleder fra Honfleuregnen, som han udstillede fra 1870'erne. Stakkels ven (1879) købtes af den franske stat, Enke (1880) 
kom til museet i Quimper, Lodsen (1883), der som flere andre af Renoufs arbejder prisbelønnedes, til museet i Rouen, andre til Luxembourgmuseet. Også i 
Metropolitan Museum of Art i New York (Renouf var selv i Amerika 1886) er han repræsenteret. Endvidere udførte Renouf en del portrætter.

Kilder 

 

Landskabsmalere
Marinemalere
Malere fra Frankrig
Raderere fra Frankrig
Grafikere fra Frankrig
Franskmænd i 1800-tallet
Personer fra Paris
Peter le Page Renouf

Sir Peter le Page Renouf (født 23. august 1822 på øen Guernsey, død 14. oktober 1897 i London) var en engelsk ægyptolog.

Renouf studerede i Oxford, hvor han indgik et nøje venskab med den senere kardinal Newman, trådte 1842 over til den romersk-katolske kirke og kastede sig nu over studiet af teologi, filosofi, og østerlandske sprog. I 1855 blev han professor ved det nye katolske universitet i Dublin. Medens han her læste over oldtidens historie og østerlandske sprog, gik det op for ham, at der i de ægyptiske indskrifter måtte være mangfoldige hidtil lidet påagtede vigtige oplysninger at hente, hvorfor han kastede sig over ægyptologien, hvilken videnskab han snart skulle berige med værdifulde afhandlinger, der blandt andet vidner om hans mærkelige grammatiske klarsyn. Han skrev således 1862 om Ægypternes negative partikler, ligesom han 1863 i et modskrift påviste det grundløse i det angreb, Sir George Cornewall Lewis havde rettet imod ægyptologien og imod Jean-François Champollions tolkning. I 1864 kaldtes han af dronningen til overskoleinspektør i Storbritannien og Irland, et embede, der stillede store fordringer til hans arbejdskraft; men uagtet han i over 20 år opfyldte sine embedspligter med den største omhyggelighed, fandt han dog lejlighed til at fortsætte sine sproglige studier, særlig de ægyptologiske. I 1875 gjorde han et længere studieophold i Ægypten og udgav An elementary Manual of the Egyptian Language.
 
I 1879 overdrog Hibbert Trusts styrelse Renouf at holde en række forelæsninger i Oxford over ægypternes religion (udgivne 1880 og oftere, oversatte blandt andet på svensk af Karl Piehl). Efter den udmærkede videnskabsmand, Samuel Birch, en af de mest fortjente grundlæggere af den ægyptologiske videnskab, blev Renouf 1886 Keeper, det er direktør for den østerlandske afdeling af British Museum (hvorfra han tog sin afsked 1891) og 1887 præsident for Society of Biblical Archæology, en hæderspost, han beholdt til sin død. Foruden mange afhandlinger af filologisk indhold (særlig i Transactions og Proceedings of the Biblical Society) har han bidraget væsentlig til forståelsen af det vanskelige ægyptiske litteraturværk, som man kalder De dødes bog. Allerede 1860 havde han udgivet Traduction d'un chapitre du Rituel funéraire des anciens Égyptiens, og 1862 A Prayer from the Egyptian Ritual. Fra 1891 begyndte han at udgive en systematisk forklaring af "De dødes bog", støttet på et studium af de bevarede håndskrifter, men værket afbrøds ved hans død.

Kilder 

 

Ægyptologer
Orientalister fra Storbritannien
Faglitterære forfattere fra Storbritannien
Engelsksprogede forfattere
Briter i 1800-tallet
Charles Renouvier

Charles Bernard Renouvier (født 1. januar 1815 i Montpellier, død 1. september 1903 i Prades, departementet Pyrénées-Orientales) var en fransk filosof. 

Renouvier studerede først matematik, deltog i det politiske liv, men trak sig tilbage derfra efter Napoleon III's statskup 1851. Renouvier vil give et filosofisk system, i det væsentlige bygget på Kant; i modsætning til den tyske nykriticisme betegner dog den franske kriticisme en fuldstændig omarbejdelse af Kant i idealistisk retning. Ud fra modsigelsen i Kants begreb Ding and sich forkaster Renouvier dette, alt må være forestillinger, og heraf følger atter, at det uendelige, da det ikke kan forestilles, ikke kan være andet end det blot ubestemte. Han forkaster derfor antiteserne i Kants antinomier, der hævder uendeligheden i tid og rum, og som Dühring opstiller han endelighedens eller det bestemte antals lov (loi de la finité). Verden er nok større end vor opfattelse, men ikke uendelig stor; i kraft af relativitetsloven skal det uendelige være det selvmodsigende, og tanken må derfor standse ved en eller flere, første årsager. I nøje sammenhæng med endelighedens lov hævder Renouvier i sin naturfilosofi diskontinuitetens lov (loi de l'intermittence); sammenhængen er kun tilsyneladende og indeholder i virkeligheden en selvmodsigelse, konsekvensen bliver for Renouvier hvert enkelt øjeblik en skabelse fra ny af. Ved opstillingen af denne lov står han i modsætning til Leibniz, hvem han ellers på afgørende punkter staar nærmere end Kant, idet han betragter naturen som en trinrække af monader, fra de laveste, atomerne, til de højeste, de bevidste væsener. 

I kraft af diskontinuitetens lov forkaster Renouvier egentlig årsagsloven, forbindelsen mellem monaderne opfatter han derfor som en præstabileret harmoni og hævder i sammenhæng hermed i sin etik viljens fuldstændige frihed (ambiguité). Hans etik er stærkt påvirket af Kants og ligeledes hans religionsfilosofi, dog hævder han, også i kraft af endelighedens lov, at Gud ikke kan være evig. Renouvier antager en præeksistens og et syndefald og optager her romantikkens idé om "den gyldne tid" og den derpå følgende dekadence. Skønt systemet kaldes "fænomenalisme" og med forkastelsen af alt, der ligger ud over erfaringens grænse, vil stå al metafysik fjernt, bør det dog ikke betragtes som en virkelig fortsættelse af Kant, men snarere som en romantisk reaktion mod positivismen; grundsynspunkterne står, trods en ydre lighed, kriticismen fjernt, og deres anvendelse på de specielle områder er ofte fantastisk. Af Renouviers værker må fremhæves: Essais de critique générale (1854, 2. omarbejdede udgave 1876), La science de la morale (1869), Esquisse d'une classification systématique (1885), Philosophie analytique de l'histoire (1896), Nouvelle monadologie (1899), Les dilemmes de la métaphysique pure (1901), Le personalisme (1902).

Kilder 

  

Filosoffer fra Frankrig
Franskmænd i 1800-tallet